stanford-oval/wikipedia huggingface dataset:
Haukilampi (Ähtäri, Tuhkio)

| Haukilampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°33′54″N, 24°30′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarhianjoen alue (35.63)
Laskujoki:  oja Hännättömänjokeen 
Järvinumero:  35.636.1.008
Mittaustietoja
Pinnankorkeus:  200,9 m  
Rantaviiva:  0,692 km  
Pinta-ala:  2,28 ha  
Saaria:  ei saaria 
 fiHaukilampi 
Haukilampi  on Etelä-Pohjanmaalla Ähtärissä Tuhkion kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,3 hehtaaria ja se on 300 metriä pitkä ja 100 metriä leveä.Lampi on luodattu ja siitä on julkaistu syvyyskartat. Lammella ei ole kartan mukaan saaria. Sen rantaviivan pituus on 700 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Hännättömänjoen valuma-alueeseen (35.636) se kuuluu.
FS Orion (M645)

| Orion |
| --- | --- |
 Orion

Aluksen vaiheet
Rakentaja:  DCN, Arsenal de Lorient
Kölinlasku:  29. heinäkuuta 1981
Laskettu vesille:  6. helmikuuta 1985
Palveluskäyttöön:  14. tammikuuta 1986
Tekniset tiedot
Uppouma:  615 t
Pituus:  51,5 m
Leveys:  8,90 m
Syväys:  3,80 m
Koneteho:  Pääkone: Werkspoor-Wärtsilä ARUB 215V12 -dieselmoottori, 1 900 ch (1 400 kW) Apukone: 2 x ACEC 120 hv
Nopeus:  pääkoneilla: 15 solmua apukoneilla: 7 solmua
Miehistöä:  5 upseeria 32 aliupseeria 12 miehistönjäsentä
Aseistus
Aseistus:  1 x 20 mm modèle F2 2 x 12,7 mm konekivääriä 2 x 7,62 mm konekivääriä
Orion (runkonumero M645) on Ranskan laivaston 1986 palvelukseen otettu Éridan-luokan miinantorjunta-alus (ransk. Chasseur).
Valmistus

Alus tilattiin DCN:n Lorientin telakalta, missä köli laskettiin 19. heinäkuuta 1981. Se laskettiin vesille 6. helmikuuta 1985 ja otettiin palvelukseen 14. tammikuuta 1986.
Palvelus

Alus oli 2014 palveluksessa sijoitettuna Touloniin.
Ernie Ashworth

| Ernie Ashworth> Henkilötiedot |
| --- | --- |
Syntynyt: 15. joulukuuta 1928
Kuollut: 2. maaliskuuta 2009 (80 vuotta)
Muusikko
Aktiivisena:  1960-2009
Tyylilajit:  country
Soittimet:  kitara 
Levy-yhtiöt:  Hickory Records 
Aiheesta muualla
www.ernieashworth.com
  [ Muokkaa Wikidatassa ] [ ohje ]  
Ernest Bert ”Ernie” Ashworth (15. joulukuuta 1928 – 2. maaliskuuta 2009) oli yhdysvaltalainen countrymusiikin laulaja ja lauluntekijä.
Ashworth syntyi Huntsvillessä, Alabamassa, ja aloitti uransa paikallisella radioasemalla. Hän muutti vuonna 1949 Nashvilleen, ja hänen laulujaan levyttivät vuosina 1949–1955 muiden muassa Jimmy Dickens, Carl Smith, Johnny Horton ja Paul Anka.
Ashworth palasi Huntsvilleen 1957 ja sai levytyssopimuksen itsenäisenä artistina Deccalta. Hän nousi listoille singleillään "Each Moment (Spent With You)", "You Can't Pick a Rose in December" ja "Forever Gone".
Ashworth siirtyi vuonna 1962 Hickory Recordsin riveihin ja sai huomattavat hitit "Everybody But Me" ja "I Take the Chance". Kolmas julkaisu Hickorylle – "Talk Back Trembling Lips" – teki hänen nimestään kuolemattoman. Single oli listaykkönen ja pysyi listoilla 42 viikon ajan. Myöhempiin listamenestyksiin lukeutuvat "The DJ Cried", "At Ease Heart" ja "I Love to Dance With Annie". Ashworth oli ollut Grand Ole Opryn vakituinen esiintyjä 1960-luvulta.
Ashworth esiintyi vuonna 1965 elokuvassa  The Farmer’s Other Daughter.
Ashworthista tuli vuonna 1989 radioaseman omistaja. Hänelle myönnettiin vuonna 1992 paikka Alabama Music Hall of Famessa. Hän saavutti menestystä pitkälti yli 70 vuoden ikään saakka.
Haukilampi (Ähtäri, Mäkikylä)

| Haukilampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°41′52″N, 24°24′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Niemisjoen valuma-alue (35.47)
Laskujoki:  suo-oja Maintaisenjokeen 
Järvinumero:  35.475.1.012
Mittaustietoja
Pinnankorkeus:  194 m  
Rantaviiva:  0,758 km  
Pinta-ala:  2,151 ha  
Saaria:  ei saaria 
 fiHaukilampi 
Haukilampi on Etelä-Pohjanmaalla Ähtärissä Mäkikylän lähellä sijaitseva lampi.
Maantietoa

Lammen pinta-ala on 2,2 hehtaaria, se on 350 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 750 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Tyystänjoen valuma-alueeseen (35.475) se kuuluu. Lammen vedenpinnan korkeus on 194 metriä mpy.
Evesham Township

| Evesham Township |
| --- | --- |

Valtio:  Yhdysvallat
Osavaltio:   New Jersey
Piirikunta:  Burlington
Pinta-ala:  
 – Kokonaispinta-ala:  77 km²
 – Josta vettä:  1,11 km² 
Väkiluku (2020):  46 826
 – Väestötiheys:  610 as./km²
 
 https://www.evesham-nj.gov 
Infobox OKVirheellinen NIMI-arvo: 
Evesham Township on kunta (township) New Jerseyn osavaltiossa, Yhdysvalloissa. Sen väkiluku oli 46 826 vuonna 2020, ja se oli Burlingtonin piirikunnan suurin kunta.
Väestö

Vuonna 2020 Evesham Townshipin 46 826 asukkaasta valkoisia oli 84,5 %, aasialaisia 6,0 % ja mustia 5,9 %. Vuonna 2019 11,6 % asukkaista puhui kotonaan jotain muuta kieltä kuin englantia ja 9,3 % asukkaista oli syntynyt ulkomailla.
Kuvia kunnasta

Thomas Hollinshead House.
Marlton Circle.
Aiheesta muualla

Kuvia tai muita tiedostoja aiheesta Evesham Township Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Fra Dolcino

Fra Dolcino
Fra Dolcino (n. 1250 – 1307) oli italialainen lahkolaissaarnaaja, joka johti vuosina 1300–1307 radikaalia uskonnollista liikettä Pohjois-Italiassa, kunnes hänet kerettiläiseksi tuomittuna poltettiin roviolla. Dolcino ajoi tasa-arvoista yhteiskuntaa, joka perustuisi keskinäiseen avunantoon ja yhtäläiseen köyhyyteen. Dolcinon radikaalien ajatusten on sanottu saaneen vaikutteita fransiskaanien köyhyyslupauksesta ja Gioacchino da Fioren millenaristisista teorioista. Hänen perustamansa dolcinolainen liike vetäytyi vainottuna vuorille ja ryösteli ja surmasi ihmisiä henkensä pitimiksi oikeuttaen sen Paavalin kirjeen Tiitukselle 1:15:llä.
Danten Jumalaisessa näytelmässä Muhammed mainitsee Dolcinon. Umberto Econ romaanissa Ruusun nimi viitataan useasti Dolcinoon ja hänen kannattajiinsa.
FS Orage (1925)

| Orage |
| --- | --- |


Aluksen vaiheet
Rakentaja:  Chantiers Navals Français, Caen
Kölinlasku:  20. elokuuta 1923
Laskettu vesille:  30. elokuuta 1925
Palveluskäyttöön:  1. joulukuuta 1926
Poistui palveluskäytöstä:  upotettu 23. toukokuuta 1940
Tekniset tiedot
Uppouma:  1 320 t (standardi) 1 730 t (kuormattu)
Pituus:  106 m
Leveys:  10,1 m
Syväys:  4,3 m
Koneteho:  31 000 shp
Nopeus:  33 solmua
Miehistöä:  145
Aseistus
Aseistus:  4 x 130 mm Mle 1919 -tykkiä 2 x 37 mm Mle 1927 -ilmatorjuntatykkiä 4 x 13,2 mm ilmatorjuntakonekivääriä 6 x 550 mm torpedoputkea 2 x syvyyspomminheitintä
Orage oli Ranskan laivaston 1925 vesille laskettu Bourrasque-luokan hävittäjä toisessa maailmansodassa.
Valmistus

Alus tilattiin Chantiers Navals Français'lta Caenista, missä köli laskettiin 20. elokuuta 1923. Alus laskettiin vesille 30. elokuuta 1924 ja otettiin palvelukseen 1. joulukuuta 1926.
Palvelus

Toisen maailmansodan alkaessa alus oli Brestiin sijoitetussa Ranskan laivaston 4. hävittäjäviirikössä, jonka muut alukset olivat Ouragan ja Bourrasque.
Alus tuki Boulognen evakuointia Ranskan merivoimien hävittäjäosastossa, kun se joutui 23. toukokuuta 1940 tuhoisaan ilmahyökkäykseen.
Helen (näyttelijä)

| Helen |
| --- | --- |
 Helen vuonna 2019.
Henkilötiedot
Koko nimi:  Helen Ann Richardson
Syntynyt: 21. marraskuuta 1938 (ikä 85) Rangoon, Brittiläinen Burma
Kansalaisuus:  Intia
Ammatti:  näyttelijä, tanssija
Puoliso:  Prem Narayan Arora  (vih. 1957; ero 1974) Salim Khan  (vih. 1981)
Näyttelijä
Aktiivisena:  1951–
Aiheesta muualla
IMDb 
AllMovie
Helen Ann Richardson Khan (s. 21. marraskuuta 1938 Rangoon), yleensä pelkästään Helen, on burmalaissyntyinen intialainen näyttelijä ja tanssija, joka on työskennellyt hindinkielisessä elokuvateollisuudessa. Hän on esiintynyt yli 700 elokuvassa. Häntä on usein sanottu aikansa suosituimmaksi tanssinumeroesiintyjäksi.
Helen on voittanut Filmfare Awards -palkinnon parhaasta naissivuosasta vuonna 1980 ja elämäntyöstä vuonna 1999. Intian hallitus myönsi hänelle Padma Shri -palkinnon vuonna 2009.
Helen on naimisissa käsikirjoittaja Salim Khanin kanssa. Näyttelijät Salman Khan, Arbaaz Khan ja Sohail Khan ovat hänen poikapuoliaan.
Valikoitu filmografia

Katkera rakkaus (1951)
Kaajal (1965)
Sholay (1975)
Amar Akbar Anthony (1977)
Don (1978)
Shaan (1980)
Hum Dil De Chuke Sanam (1999)
Mohabbatein (2000)
Marigold (2007)
Aiheesta muualla

Kuvia tai muita tiedostoja aiheesta Helen Wikimedia Commonsissa
Haukilampi (Viitasaari, kirkonkylä)

| Haukilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°04′01″N, 25°48′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Tulo-ojat:  pelto-oja
Laskuoja:  oja Ylä-Keiteleeseen 
Järvinumero:  14.431.1.002
Mittaustietoja
Pinnankorkeus:  105,8 m  
Pituus:  410 m  
Leveys:  80 m  
Rantaviiva:  0,87 km  
Pinta-ala:  2,75 ha  
Saaria:  ei saaria 
 fiHaukilampi 
Haukilampi on Keski-Suomessa Viitasaarella keskustaajaman lähellä sijaitseva lampi. Lampi sijaitsee Ylä-Keiteleen Jurvansalossa.
Maantietoa

Lampi on 410 metriä pitkä, 80 metriä leveä, ja sen pinta-ala on 2,8 hehtaaria. Lammella ei ole kartan mukaan saaria eikä sen rannoilla ole rakennuksia. Sen rantaviivan pituus on 850 metriä. Sen luoteispuolella sijaitsee Martinniityn pellot ja kaakkoispuolella pieni peltopalsta. Oheiselta tieltä ja Isoahon asuinalueelta tulee lammelle metsäautotie.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Ylä-Keiteleen lähi-alueeseen (14.431) se kuuluu. Lammen vedenpinnan korkeus on 105,8 metriä mpy.
Hauklampi (Espoo, Luukki)

| Hauklampi |
| --- | --- |

Valtiot:  Suomi
Paikkakunta:  Espoo
Koordinaatit:  60°20′02″N, 24°41′08″E
Mittaustietoja
 fiHauklampi 
Hauklampi on yksi Luukin ulkoilualueen lammista Espoon pohjoisosassa Lahnuksen kaupunginosassa. Se sijaitsee Vihdintien pohjoispuolella, lähellä Käärlampea ja Hepolampea. Hieman erillään niistä sijaitsevat lännempänä Mustlampi, Väärälampi ja Halkolampi. Myllyjärvi on kaakossa; Vihdintien eteläpuolelle jäävät Kaitalampi ja Luukinjärvi.
Hauklampi tarjoaa mahdollisuudet niin uinnille kuin kalastuksellekin. Lisäksi ympäristö soveltuu marjastukseen ja sienestykseen. Lammessa tavattavia kalalajeja ovat ahvenet ja hauet, joiden lisäksi sinne on istutettu siikoja ja ankeriaita.
Hauklampi yltää yli kymmenen metrin syvyyteen.
Fanny

Fanny tarkoittaa seuraavia asioita:
Fanny, naisen etunimi
Fanny, paikkakunta Länsi-Virginian osavaltiossa Yhdysvalloissa
Fanny, Juha-Matin eli Jussi Mäkelän yhtye
Fanny, yhdysvaltalainen musikaali
Fanny, ranskalainen elokuva vuodelta 1932
Fanny, yhdysvaltalainen elokuva vuodelta 1961
Fanny (yhtye), 1970-luvulla toiminut Jean ja June Millingtonin, Nicole de Barclayn ja Alice de Buhrin muodostama rock-yhtye.
Wikisanakirjassa on tähän liittyvä sananselitys: .
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fanny”, voi hakea sivunnimihaulla, laajalla sivunnimihaulla tai tekstihaulla.
Etusivu uusiks’

| Etusivu uusiks’> The Front Page |
| --- | --- |

Ohjaaja:  Billy Wilder
Käsikirjoittaja:   Billy Wilder  I. A. L. Diamond  Ben Hecht näytelmä  Charles MacArthur (näytelmä) 
Tuottaja:   Jennings Lang  Paul Monash 
Säveltäjä:  Billy May
Kuvaaja:  Jordan Cronenweth
Leikkaaja:  Ralph E. Winters
Tuotantosuunnittelija:  Henry Bumstead
Pääosat:   Jack Lemmon  Walter Matthau 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix
Ensi-ilta:  17. joulukuuta 1974
Kesto:  105 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Etusivu uusiks’ (The Front Page) on Billy Wilderin ohjaama yhdysvaltalainen elokuva vuodelta 1974. Se perustuu Ben Hechtin ja Charles MacArthurin Broadway-näytelmään The Front Page ja on näytelmän kolmas elokuvasovitus. Elokuvan pääosissa olivat Billy Wilderin suosikkinäyttelijöihin kuuluneet Jack Lemmon ja Walter Matthau.
Roolit

| 0 | 1 | 2 |
| --- | --- | --- |
|  Jack Lemmon  | … |   Hildebrand ”Hildy” Johnson   |
|  Walter Matthau  | … |   Walter Burns   |
|  Susan Sarandon  | … |   Peggy Grant   |
|  Vincent Gardenia  | … |   sheriffi  ”Honest Pete” Hartman   |
|  David Wayne   | … |   Roy Bensinger   |
|  Allen Garfield  | … |   Kruger   |
|  Charles Durning   | … |   Murphy   |
|  Herb Edelman   | … |   Schwartz   |
|  Austin Pendleton   | … |   Earl Williams   |
|  Carol Burnett   | … |   Mollie Malloy   |
|  Martin Gabel   | … |   tohtori Max J. Eggelhofer   |
|  Harold Gould   | … |   pormestari    |
|  John Furlong   | … |   Duffy   |
|  Jon Korkes   | … |   Rudy Keppler   |
|  Cliff Osmond   | … |   konstaapeli Jacobi   |
|  Paul Benedict   | … |   Plunkett   |
|  Dick O’Neill   | … |   McHugh   |
|  Biff Elliot   | … |   poliisi   |
|  Barbara Davis   | … |   Myrtle   |
Aiheesta muualla

Etusivu uusiks’ Internet Movie Databasessa (englanniksi)
Haukkuminen

Koira haukkuu.
Ääninäyte
Äänitiedostojen kuunteluohjeet
Haukunta on useimmiten koiran tuottamaa ääntelyä. Muita eläimiä, jotka haukkuvat koirien tavoin ovat esimerkiksi sudet. Suomen kielen onomatopoeettisia sanoja kuvaamaan koiran haukuntaa ovat muun muassa vuh sekä hau hau, kun taas vastaavanlainen sana englannin kielessä on woof.
Haukkuminen kaikissa muodoissaan on koiralle luonnollista, mutta ihmisen mielestä koira voi tietyissä tilanteissa haukkua liikaa.
Helpitähkiö

| Helpitähkiö |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Tähkiöt Phleum
Laji::  phleoides
Kaksiosainen nimi
 Phleum phleoides  (L.) H.Karst. 
Katso myös
   Helpitähkiö Wikispeciesissä   Helpitähkiö Commonsissa 
Infobox OKNimi-testi OK: 
Helpitähkiö (Phleum phleoides, myös P. boehmeri) on monivuotinen, Euraasiassa tavattava kuivien niittyjen ja arojen heinäkasvi. Helpitähkiö on Suomessa rauhoitettu Ahvenanmaalla, ja luokiteltu koko maassa silmälläpidettäväksi lajiksi.
Ulkonäkö ja koko

Mätästävästi kasvava helpitähkiö kasvaa 30–50 cm korkeaksi. Varret ovat kaljuja ja tyviosistaan violetin värisiä. Lehtilapa on melko lyhyt, 2–3 mm leveä, kouruinen ja pitkäsuippuinen. Lehden kieleke on lyhyt ja tylppä. Kukinto on hieman haarova, tiheä, karkea, tähkämäinen röyhy. Kooltaan se on 3–12 cm x 3–6 cm. Tähkylät ovat 2–4 mm pitkiä, litteitä, kaljuja, karkeita ja yksikukkaisia. Kaleet ovat vino- tai suippokärkisiä, teräväselkäisiä, tylppiä. Kaleen ota on lyhyt tai se puuttuu kokonaan. Helpeet ovat kaleita lyhyempiä ja tylppiä. Ulkohelve on vihneetön. Helpitähkiö kukkii Suomessa touko-kesäkuussa.
Helpitähkiö muistuttaa samaan sukuun kuuluvaa nurmitähkiötä eli timoteita (P. pratense). Lajit on helppo erottaa taivuttamalla kukintoa, jolloin nurmitähkiön kukinto säilyttää tähkämäisyytensä taivutettunakin, mutta helpitähkiön kukinnossa sen haarat eroavat kukintorangasta.
Levinneisyys

Helpitähkiötä tavataan Euroopassa Espanjasta läpi Keski- ja Itä-Eurooppaan. Etelässä levinneisyysalue rajoittuu Pohjois-Italiaan, Pohjois-Kreikkaan, Turkkiin ja Kaukasukselle, pohjoisessa Ison-Britannian eteläosiin, Etelä-Norjaan, Keski-Ruotsiin, Etelä-Suomeen ja Baltiaan. Venäjän keskiosista levinneisyysalue jatkuu edelleen leveänä vyöhykkeenä Keski-Aasiaan saakka. Suomessa helpitähkiötä on tavattu Ahvenanmaalta sekä paikoin muualta Etelä-Suomessa. Lajista on myös yksittäinen esiintymä Raahen seudulla. Laji on kuitenkin hävinnyt monilta entisiltä esiintymisalueiltaan. Ahvenanmaalla helpitähkiö on muinaistulokas, Manner-Suomessa uustulokas.
Elinympäristö

Suomessa helpitähkiö kasvaa kuivilla, avoimilla rinneniityillä. Laji on kalkinsuosija. Lajin suurimpana uhkana Suomessa on kasvupaikkojen umpeenkasvu laidunnuksen loputtua.
Aiheesta muualla

Kasviatlas 2022: Helpitähkiön (Phleum phleoides) levinneisyys Suomessa.
Pinkka, Lajintuntemuksen oppimisympäristö: Helpitähkiö (Phleum phleoides)
Suomen Lajitietokeskus: Helpitähkiö (Phleum phleoides)
United States Department of Agriculture (USDA): Phleum phleoides (englanniksi)
Flora of China: Phleum phleoides (englanniksi)
Ernie

| Ernie> The Ernie Game |
| --- | --- |

Ohjaaja:  Don Owen
Käsikirjoittaja:  Don Owen
Tuottaja:   Robert Allen  Gordon Burwash 
Säveltäjä:  Kensington Market -yhtye
Kuvaaja:   Jean-Claude Labrecque  Martin Duckworth 
Pääosat:   Alexis Kanner  Judith Gault 
Valmistustiedot
Valmistusmaa:  Kanada
Tuotantoyhtiö:   Canadian Broadcasting Corporation  National Film Board of Canada 
Ensi-ilta:  1967
Kesto:  88 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Ernie (The Ernie Game) on Don Owenin käsikirjoittama ja ohjaama kanadalainen draamaelokuva vuodelta 1967. Nimiosaa, psyykkisistä ongelmista kärsivää ajelehtijaa näyttelee Alexis Kanner. Laulajanuraansa aloitteleva runoilija Leonard Cohen esiintyy elokuvan kotibilekohtauksessa.
Vastaanotto

Ernie palkittiin vuoden parhaana kanadalaiselokuvana ja Owen parhaana ohjaajana Canadian Film Awards -gaalassa 1968. Elokuva kilpaili Kultaisesta karhusta Berliinin elokuvajuhlilla.
Helsingin Sanomien Paula Talaskivi kirjoitti Don Owenin esikoisohjauksen tarjoavan eloisan ja monipuolisen kuvan Kanadan kaupunkielämästä. Hänestä päähenkilö käyttäytyy omituisesti, mutta ohjaaja pitää hahmoon etäisyyttä tekemättä siitä vastenmielistä.
Elokuva on esitetty Yle TV2 -verkossa toukokuussa 1971. Se on katsottavissa National Film Board of Canadan YouTube-kanavalla
.
Fractal Fishing

| Fractal Fishing Salakavala |
| --- | --- | --- |

Studioalbumin tiedot
 Äänitetty : 2004–2006
 Julkaistu: 21. syyskuuta 2006
 Tuottaja(t): Tommy Lauhiala, Toni Sorsa, Ville Ruoho
 Tyylilaji: Suomisaundi
 Kesto: 59.54
 Levy-yhtiö: Faerie Fragon
Salakavalan muut julkaisut
|   | Fractal Fishing 2006 | Tentacle Tubuc 2007 |
Fractal Fishing on suomalaisen psytrance-yhtye Salakavalan esikoisalbumi, joka julkaistiin 21. syyskuuta 2006.
Kappaleet

LE Trick – 6.04  (Tommy Lauhiala & Toni Sorsa)
Rubber Bum – 6.00  (Tommy Lauhiala, Toni Sorsa & Ville Ruoho)
Fractal Fishing – 6.13  (Tommy Lauhiala, Toni Sorsa & Ville Ruoho)
Punis – 5.54  (Tommy Lauhiala, Toni Sorsa feat. Francoise Faggott)
Formula 6000 – 6.26  (Tommy Lauhiala & Toni Sorsa)
Italosport – 5.22  (Tommy Lauhiala & Toni Sorsa)
Undercover Attack (Remix) – 6.18  (Tommy Lauhiala, Toni Sorsa & Ville Ruoho)
Supersoaker – 4.46  (Tommy Lauhiala & Toni Sorsa)
Mould Evolution – 6.50  (Tommy Lauhiala & Toni Sorsa)
Juhannes – 6.01  (Tommy Lauhiala, Ville Ruoho, feat. Joonas Liukas)
Esteban María Laxague

Esteban María Laxague (s. 4. maaliskuuta 1957 Coronel Pringles) on argentiinalainen roomalaiskatolinen piispa. Hän kuuluu salesiaaneihin. Hänet vihittiin papiksi 10. toukokuuta 1982 ja nimitettiin Viedman hiippakunnan piispaksi 31. lokakuuta 2002. Piispaksi vihkiminen seurasi 21. joulukuuta. Pääkonsekraattorina toimi Marcelo Angiolo Melani, jota avustivat Agustín Roberto Radrizzani ja Jorge Mayer.
Esteban María ja Pedro María Laxague ovat veljekset.
Five Nights at Freddy’s: Sister Location

| Five Nights at Freddy’s: Sister Location |
| --- | --- |
Kehittäjä:  Scott Cawthon
Julkaisija:  Scott Cawthon
Jakelija:  Steam, Google Play, App Store, Microsoft Store, Nintendo eShop ja PlayStation Store
Pelisarja:  Five Nights at Freddy’s
Pelimoottori:  Clickteam Fusion 2.5
Julkaistu:  2016
Lajityyppi:  selviytymiskauhupeli ja point-and-click adventure (en) (käännä suomeksi)
Pelimuoto:  yksinpeli
Alusta:  Android, IOS, Microsoft Windows, Nintendo Switch ja PlayStation 4
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Five Nights at Freddy’s: Sister Location on samannimisen sarjan viides selviytymiskauhupeli, jonka suunnitteli Scott Cawthon ja joka julkaistiin 7. lokakuuta 2016. Peli on saatavilla Steamista.. Peli myös julkaistiin Android-laitteille 22. joulukuuta 2016 ja IOS:lle 3. tammikuuta 2017 mennessä.
Toisin kuin muissa Five Nights at Freddy's -sarjan peleissä, pelaaja ei suorita samaa rutiinia joka yö, vaan joka yö suoritetaan erilaisia tehtäviä. Aiemmista peleistä poiketen (lukuun ottamatta FNaF 4) pelaaja ei toimi yövartijana, vaan robottien "huoltajana".
Pelaaminen > Tarina

Peli sijoittuu maanalaiseen, tehdasmaiseen rakennukseen nimeltä Circus Baby's Entertainment and Rental. Tehtaassa huolletaan ja korjataan robottimaskotteja, jotka kuuluivat lastenravintolaan Circus Baby's Pizza World. Kyseinen ravintola kuitenkin suljettiin ilmeisesti kaasuvuotojen takia ja suuri osa resursseista vain "katosi". Pelaaja on juuri palkattu robottien huoltomies, jota ohjastaa tekoälyllä varustettu tietokone nimeltään HandUnit. Pelaajan tehtävät muuttuvat joka yö, ja vaihtelevat virtasysteemin uudelleenkäynnistyksestä aina robottien korjaamiseen. Näissä tehtävissä piilee omat vaaransa, mm. työskentely robottien uhkaavan käytöksen alla.
Pelissä on kaksi loppua, jotka haarautuvat viidentenä yönä; oikea loppu (engl. real ending) ja väärä loppu (engl. fake ending). Viidennen yön jälkeen pelaajalle avautuu Extra -ja Custom Night -valikko. Custom Nightissa on myös robotteja, joita ei pelin aikana näkynyt. Pelaaja voi kokeilla erilaisia haasteita erilaisilla vaikeustasoilla, jotka vaikuttavat robottien määrään ja aktiivisuuteen. Kun yön läpäisee Very Hard -tilassa, pelaaja näkee välianimaation, joka antavat vihjeitä tapahtumista.
Jos pelaaja kuolee, hän voi joutua pelaamaan Atari 2600 tyylistä minipeliä, jossa hän pelaa Circus Babyllä. Minipelin voittaa, jos pelaaja onnistuu ruokkimaan kaikki lapset kuppikakuilla ja poimimaan jäätelön. Sitten pelaajan täytyy viedä jäätelö alkupisteeseen ennen aikarajan umpeutumista, jossa häntä lähestyy vihreäsilmäinen tyttö. Yhtäkkiä Babyn rinta aukeaa ja sieltä tuleva metallinen koura vetäisee tytön robotin sisään ja peli päättyy. Minipelin tytön nimi on Elizabeth Afton joka on William Aftonin lapsi. Tämän minipelin suorittaminen on välttämätöntä väärän lopun kannalta.